Glitis
Glitis – ežeras vakarų Lietuvoje, Tauragės rajono pietryčiuose, apie 10,5 km į pietus nuo Gaurės, 2 km į pietus nuo Eičių. Ežeras ovalus, 0,55 km ilgio iš vakarų į rytus ir 0,48 km pločio. Altitudė 37,1 m. Krantai pelkėti (Glities pelkė), šiaurėje ir rytuose apaugę mišku (Karšuvos giria). Įeina į Viešvilės valstybinį gamtinį rezervatą. Šiaurėje išteka upelis į Ištokos upelį (Viešvilės intakas).